1940ರಲ್ಲಿ ಯುನೈಟೆಡ್ ಸ್ಟೇಟ್ಸ್ ಎಲ್ಲೆಡೆಯೂ ಕ್ರಮಾವಳಿ ಟೆಲಿವಿಷನ್ ವ್ಯವಸ್ಥೆಯನ್ನು ಪರಿಚಯಿಸಿದುದುರ ಕಾರಣ ಕಂಪನಿಗಳ ಮಧ್ಯೆ ವಿರಸವುಂಟಾದುದನ್ನು ಬಗೆಹರಿಸುವ ಸಲುವಾಗಿ ಯುನೈಟೆಡ್ ಸ್ಟೇಟ್ಸ್ ಫೆಡೆರಲ್ ಕಮ್ಯುನಿಕೇಷನ್ಸ್ ಆಯೋಗ(FCC)ದವರು ರಾಷ್ಟ್ರೀಯ ಟೆಲಿವಿಷನ್ ವ್ಯವಸ್ಥಾ ಸಮಿತಿಯನ್ನು ಸ್ಥಾಪಿಸಿದರು. 1936ರಲ್ಲಿ ರೇಡಿಯೋ ತಯಾರಕರ ಸಂಘ(ರೇಡಿಯೋ ಮ್ಯಾನುಫ್ಯಾಕ್ಚರರ್ಸ್ ಅಸೋಸಿಯೇಷನ್)(RMA)ದವರು ನೀಡಿದ ಸಲಹೆಗಳನ್ನು ಆಧಾರವಾಗಿರಿಸಿಕೊಂಡು 1941ರ ಮಾರ್ಚ್ ನಲ್ಲಿ ಈ ಸಮಿತಿಯು ಕಪ್ಪು-ಬಿಳುಪು ಟೆಲಿವಿಷನ್ ಗಳ ತಾಂತ್ರಿಕ ಮಟ್ಟವು ಇಂತಿರಬೇಕಂದು ಸುತ್ತೋಲೆ ಕಳಿಸಿತು. ವೆಸ್ಟೀಜಿಯಲ್ ಸೈಡ್ ಬ್ಯಾಂಡ್(ಕುರುಹಿನ ಪಾರ್ಶ್ವಪಟ್ಟಿ)ಯ ತಂತ್ರದಲ್ಲಿ ತಾಂತ್ರಿಕ ಬೆಳವಣಿಗೆಗಳು ಉಂಟಾದುದರ ಪರಿಣಾಮವಾಗಿ ಬಿಂಬಿತ ಚಿತ್ರದ ಸ್ಪಷ್ಟತೆ ತೀವ್ರಗೊಳ್ಳುವಂತಾಯಿತು. ಎನ್ ಟಿ ಎಸ್ ಸಿ ಯು 525 ಸೂಕ್ಷ್ಮಶೋಧಕ ಸಾಲುಗಳನ್ನು ಆರಿಸಿಕೊಂಡಿತು; ಇದು ಆರ್ ಸಿ ಎ ದವರ 441-ಸೂಕ್ಷ್ಮಶೋಧಕ ಸಾಲುಗಳ ಹಂತ(ಆರ್ ಸಿ ಎ ನವರು ಆಗಲೇ ಎನ್ ಬಿ ಸಿ ನೆಟ್ ವರ್ಕ್ ನಲ್ಲಿ ಈ ಸ್ತರವು ಆಗಲೇ ಉಪಯೋಗಿಸಲ್ಪಟಡುತ್ತಿತ್ತು) ಮತ್ತು ಫಿಲ್ಕೋರವರ ಮತ್ತು ಡ್ಯುಮಾಂಟ್ ರ ಸೂಕ್ಷ್ಮಶೋಧಕ ಸಾಲುಗಳನ್ನು ಕ್ರಮವಾಗಿ 605 ಮತ್ತು 800ಕ್ಕೆ ಏರಿಸುವ ಇಚ್ಛೆಯ ಮಧ್ಯೆ ರಾಜಿಯಾಗುವ ಹಂತದ ಸಾಲುಗಳ ಸಂಖ್ಯೆಯಾಗಿತ್ತು. ಈ ಮಟ್ಟದಲ್ಲಿ ಪ್ರತಿ ಸೆಕೆಂಡಿಗೆ 30 ಚೌಕಟ್ಟುಗಳು(ಚಿತ್ರಗಳು/ಬಿಂಬಗಳು)ಬಿಂಬಿತವಾಗುವಂತಹ ಚೌಕಟ್ಟಿನ ವೇಗವು ಸೂಕ್ತವೆಂದು ಸೂಚಿತವಾಗಿದ್ದು, ಆ ಬಿಂಬಗಳು ಪರಸ್ಪರ ತೆಕ್ಕೆಹಾಕಲ್ಪಟ್ಟ ಎರಡು ವಿಸ್ತಾರಗಳನ್ನು ಹೊಂದಿರುವಂಹವಾಗಿದ್ದು, ಪ್ರತಿ ವಿಸ್ತಾರದಲ್ಲಿ 262.5 ಸಾಲುಗಳು ಮತ್ತು ಪ್ರತಿ ಸೆಕೆಂಡಿಗೆ ಅಂತಹ 60 ವಿಸ್ತಾರಗಳು ಇರಬೇಕೆಂದು ಸಲಹೆ ನೀಡಲಾಗಿತ್ತು. ಕಡೆಯ ಶಿಫಾರಸ್ಸಿನಲ್ಲಿದ್ದ ಇತರ ನಿರ್ದೇಶಗಳು ಸ್ವರೂಪ ಪರಿಮಾಣ 4:3 ರಷ್ಟಿರಬೇಕು ಮತ್ತು ಶಬ್ದ ಸೂಚಕಕ್ಕೆ ಆವರ್ತನ ಉಪಘಟಕ(FM)ಗಳನ್ನು ಒದಗಿಸುವಿಕೆ(ಆಗ ಅದು ನವೀನವಾದುದಾಗಿತ್ತು)
ಜನವರಿ 1950ರಲ್ಲಿ ಈ ಸಮಿತಿಯು ಪುನಾರಚನೆಯಾಗಿ ಬಣ್ಣದ ಟೆಲಿವಿಷನ್ ಗಳನ್ನು ಸಮಶ್ರೇಣಿಯಾಗಿಸಲಾಯಿತು. 1953ರಲ್ಲಿ ಈ ಸಮಿತಿಯು ಈಗ "ಎನ್ ಟಿ ಎಸ್ ಸಿ" ಬಣ್ಣದ ಟೆಲಿವಿಷನ್ ನ ಸ್ತರವೆಂದು ಕರೆಸಿಕೊಳ್ಳಲಾಗುವ ಅಂಶವನ್ನು ಸರ್ವಾನುಮತದಿಂದ ಅಂಗೀಕರಿಸಿತು(ನಂತರ ಇದನ್ನು RS-170a ಎಂದು ಕರೆಯಲಾಯಿತು). ಈ "ಹೊಂದಾಣಿಕೆಯಾಗುವಂತಹ ವರ್ಣ"ದ ಮಟ್ಟವು ಅಂದಿನ ಕಪ್ಪು-ಬಿಳುಪಿನ ಟೆಲಿವಿಷನ್ ಸೆಟ್ ಗಳಿಗೂ ಹಿಂಭಾಗದ ಹೊಂದಾಣಿಕೆಯನ್ನು ಸಮಗ್ರವಾಗಿ ಉಳಿಸಿತು. ವಿಡಿಯೋ ಸಿಗ್ನಲ್ ಗಳಿಗೆ 4.5 × 455/572 ಮೆಗಾಹರ್ಟ್ಝ್ (ಸುಮಾರು 3.58 ಮೆಗಾಹರ್ಟ್ಝ್)ಗಳ ಸಹವಾಹಕಗಳನ್ನು ಕೂಡಿಸುವುದರ ಮೂಲಕ ಕಪ್ಪು-ಬಿಳುಪು ಬಿಂಬಗಳಿಗೆ ವರ್ಣ ಮಾಹಿತಿಯನ್ನು ಅಳವಡಿಸಲಾಯಿತು. ಕ್ರೋಮಿನೆನ್ಸ್ ಸಿಗ್ನಲ್ ಮತ್ತು FM ಧ್ವನಿವಾಹಕಗಳ ನಡುವಣ ಗೋಚರತೆಯ ತೊಡಕುಗಳನ್ನು ಕಡಿಮೆ ಮಾಡಲು ಚೌಕಟ್ಟಿನ ವೇಗವನ್ನು ಕೊಂಚ ತಗ್ಗಿಸಬೇಕಾಗಿದ್ದು, ಸೆಕೆಂಡಿಗೆ 30 ಚೌಕಟ್ಟಗಳನ್ನು ಬಿಂಬಿಸುವ ಬದಲು 29.97 ಚೌಕಟ್ಟುಗಳಿಗೂ ಮತ್ತು ಸಾಲುಗಳ ತರಂಗಾಂತರವನ್ನು 15,750 ಹರ್ಟ್ಝ್ ನಿಂದ 15,734.26 ಹರ್ಟ್ಝ್ಗೂ ಇಳಿಸಲಾಯಿತು.
ಅಕ್ಟೋಬರ್ 1950ರಿಂದ ಆರಂಭವಾಗಿ, ಕೊಂಚ ಕಾಲ, CBSನವರು ಅಭಿವೃದ್ಧಿಗೊಳಿಸಿದಂತಹ ಬೇರೆಯದೇ ಆದ ಬಣ್ಣದ ಟೆಲಿವಿಷನ್ ಮಾದರಿಯನ್ನು FCCಯು ಅಂಗೀಕರಿಸಿತ್ತು. ಆದರೆ ಈ ಮಾದರಿಯು ಕಪ್ಪು-ಬಿಳುಪಿನ ಪ್ರಸರಣದೊಂದಿಗೆ ಹೊಂದಾಣಿಕೆಯಾಗಲಿಲ್ಲ. ಅದು ಒಂದು ತಿರುಗುವ ಬಣ್ಣದ ಚಕ್ರವನ್ನುಪಯೋಗಿಸಿ, ಸೂಕ್ಷ್ಮಶೋಧಕ ಸಾಲುಗಳನ್ನು 525ರಿಂದ 405ಕ್ಕೆ ಇಳಿಸಿತು ಮತ್ತು ವಿಸ್ತೃತಿಯ ವೇಗವನ್ನು 60ರಿಂದ 144ಕ್ಕೆ ಏರಿಸಿತು(ಆದರೆ ಪರಿಣಾಮಕಾರಿ ಚೌಕಟ್ಟಿನ ವೇಗವಾದ ಸೆಕೆಂಡಿಗೆ 24 ಚೌಕಟ್ಟುಗಳನ್ನು ಮಾತ್ರ ಹೊಂದಿತ್ತು). ಪ್ರತಿಸ್ಪರ್ಧಿ RCA ತೆಗೆದುಕೊಂಡ ಕಾನೂನು ಕ್ರಮವು ವ್ಯವಸ್ಥೆಯ ವಾಣಿಜ್ಯಪರ ಬಳಕೆಯನ್ನು ಪ್ರಸಾರದಿಂದಜೂನ್ 1951ರವರೆಗೂ ಹೊರದಬ್ಬಿತ್ತು ಮತ್ತು ನಿಯತವಾದ ಪ್ರಸಾರಗಳು ಕೆಲವೇ ತಿಂಗಳುಗಳು ನಡೆಯುವಷ್ಟರಲ್ಲಿ ಎಲ್ಲಾ ಬಣ್ಣದ ಟೆಲಿವಿಷನ್ ಗಳ ತಯಾರಿಕೆಯನ್ನು ಅಫೀಸ್ ಆಫ್ ಡಿಫೆನ್ಸ್ ಮೊಬಿಲೈಝೇಷನ್ (ODM) ನಿಂದ ಅಕ್ಟೋಬರ್ ನಲ್ಲಿ, ತಿಳಿದಂತೆಯೇ, ಕೊರಿಯಾ ಯುದ್ಧದ ಕಾರಣ, ನಿಷೇಧಿಸಲಾಯಿತು. CBS ತನ್ನ ವ್ಯವಸ್ಥೆಯನ್ನು 1953ರಲ್ಲಿ ರದ್ದುಗೊಳಿಸಿತು ಮತ್ತು FCC ಆ ಸ್ಥಾನವನ್ನು ಡಿಸೆಂಬರ್ 17, 1953ರಂದು, ಹಲವಾರು ಕಂಪನಿಗಳ ಸಹಕಾರದಿಂದ(RCA ಮತ್ತು ಫಿಲ್ಕೋ ಸಹ ಒಳಗೊಂಡಂತೆ) ಅಭಿವೃದ್ಧಿಗೊಂಡ ಎನ್ ಟಿ ಎಸ್ ಸಿ ಬಣ್ಣ ಶ್ರೇಣಿಯ ಮೂಲಕ ತುಂಬಿತು. ಕೇವಲ ನೆಟ್ ವರ್ಕ್ ನ ಕೇಂದ್ರಕಚೇರಿಯಲ್ಲಿ ಮಾತ್ರ ವರ್ಣದಲ್ಲಿ ನೋಡಬಹುದಾದಂತಿದ್ದರೂ, NBC ಯವರು ಆಗಸ್ಟ್ 30, 1953ರಂದು ಪ್ರಸಾರ ಮಾಡಿದ "ಕುಕ್ಲಾ, ಫ್ರಾನ್ ಎಂಡ್ ಓಲೀ" ಯ ಸಂಚಿಕೆಯೇ NTSC "ವರ್ಣ ಸಹವರ್ತಿಗುಣ" ವ್ಯವಸ್ಥೆಯನ್ನು ಬಳಸಿದ ಮೊದಲ ಸಾರ್ವಜನಿಕವಾಗಿ ಘೋಷಿಸಲ್ಪಟ್ಟ ನೆಟ್ ವರ್ಕ್ ಟಿವಿ ಪ್ರಸಾರಿತ ಕಾರ್ಯಕ್ರಮವಾಗಿದೆ. ರಾಷ್ಟ್ರಾದ್ಯಂತ ಮೊದಲ ಎನ್ ಟಿ ಎಸ್ ಸಿ ವರ್ಣ ದರ್ಶನವು ನಂತರದ ಜನವರಿ ಒಂದರಂದು ಟೂರ್ನಮೆಂಟ್ ಆಫ್ ರೋಸಸ್ ಪೆರೇಡ್ ನ ತೀರದಿಂದ ತೀರದವರೆಗಿನ ಪ್ರಸಾರದ ಮೂಲಕ ದೊರೆತಿತು, ಇದನ್ನು ಮಾದರಿ ವರ್ಣಗ್ರಾಹಕಗಳ ಮೇಲೆ ದೇಶದ ಉದ್ದಗಲಕ್ಕೆ ವಿಶೇಷ ಪ್ರಸ್ತುತಿಗಳಲ್ಲಿ ದರ್ಶಿಸಬಹುದಾಗಿತ್ತು.
ಮೊದಲ ವರ್ಣ ಎನ್ ಟಿ ಎಸ್ ಸಿ ಟೆಲಿವಿಷನ್ ಕ್ಯಾಮರಾ RCA TK-40 ಆಗಿದ್ದು, ಪ್ರಾಯೋಗಿಕ ಪ್ರಸಾರಗಳಿಗಾಗಿ 1953ರಲ್ಲಿ ಬಳಸಲಾಗುತ್ತಿತ್ತು; ಇದರ ಉತ್ತಮಗೊಂಡ ಆವೃತ್ತಿಯಾದ, 1954ರಲ್ಲಿ ಪರಿಚಯಿಸಲ್ಪಟ್ಟ, TK-40A, ಮೊಟ್ಟಮೊದಲ ವಾಣಿಜ್ಯಪರ ಕಾರ್ಯಗಳಿಗೆ ದೊರೆತ ಕಲರ್ ಟಿವಿ ಕ್ಯಾಮರಾ ಆಗಿತ್ತು. ಆ ವರ್ಷ, ನಂತರದ ದಿನಗಳಲ್ಲಿ, ಉತ್ತಮಿತ TK-41 1960ರ ದಶಕದಲ್ಲಿ ಬಳಸಲ್ಪಟ್ಟ ಮಾದರಿ ಕ್ಯಾಮರಾ ಆಯಿತು.
ಎನ್ ಟಿ ಎಸ್ ಸಿ ಮಟ್ಟವನ್ನು, ಅಮೆರಿಕದ ಬಹಳ ಕಡೆಗಳಲ್ಲಿ ಮತ್ತು ಜಪಾನ್ ಒಳಗೊಂಡಂತೆ, ಇತರ ದೇಶಗಳೂ ಹಮ್ಮಿಕೊಂಡವು. ಅಂಕೀಯ ಟೆಲಿವಿಷನ್ ಜನಪ್ರಿಯವಾಗುತ್ತಿದ್ದಂತೆಯೇ, ಸಾದೃಶ್ಯಕ ಪ್ರಸಾರಗಳು ಹೊರಹಾಕಲ್ಪಡುತ್ತಿವೆ. ಯು.ಎಸ್.ನ ಬಹುಪಾಲು ಎನ್ ಟಿ ಎಸ್ ಸಿ ಪ್ರಸಾರಕರು ಎಫ್ ಸಿ ಸಿ ಯ ಆದೇಶದ ಮೇರೆಗೆ ತಮ್ಮ ಸಾದೃಶ್ಯಕ ಪ್ರೇಷಕಗಳನ್ನು 2009ರಲ್ಲಿ ಸ್ಥಗಿತಗೊಳಿಸಬೇಕಿತ್ತು. ಕಡಿಮೆ-ಶಕ್ತಿಯ ಕೇಂದ್ರಗಳು, ಶ್ರೇಣಿ A ಕೇಂದ್ರಗಳು ಮತ್ತು ಅನುವಾದಕಗಳು ತಕ್ಷಣ ಪ್ರಭಾವಿತಗೊಳ್ಳುವುದಿಲ್ಲ. ಒಂದು ಸಾದೃಶ್ಯಕ ಕಡಿತದ ಅಂತಿಮ ದಿನಾಂಕವನ್ನು ಆ ಕೇಂದ್ರಗಳಿಗೆ ಇನ್ನೂ ನೀಡಿಲ್ಲ.
ಇತಿಹಾಸ
ಚೌಕಟ್ಟುವೇಗದ ಪರಿವರ್ತನೆ
ತಾಂತ್ರಿಕ ವಿವರಗಳು
ಕೆನಡಾ/ಯುಎಸ್ ವಿಡಿಯೋ ಕ್ರೀಡಾ ಪ್ರದೇಶ